TERE TULEMAST TAGASI, ALEX
3. kaamera Lizzyle. Võtame kolmanda.
Donny, üldplaan. Võta mulle üldplaan.
Kuhu ma kohvi panen? - Oota, kus Brett on? Kohvi… Mida?
Chip käskis küsida, kuhu panna.
Õnnitlen kõige puhul, Stella. Alexi tagasitoomine oli meisterlik.
Eilsed reitingud… - Jah, kuradi hea intervjuu.
Suur tänu, Gerald.
Lähen sinna? Issand jumal. - Mine räägi Dave'iga.
Taevake, kutid. Foo Fighters. Kutid… Mida?
Armastan sind, Dave!
Ma tean kõiki laule. - See on uus laul.
Keegi pole seda kuulnud. Tuleb välja 2020. aasta suvel.
Minu tütre Violeti idee oli seda mängida.
Jah, ma ütlesin, et Alex väärib maailma esikat.
Violet on äge. Mu lemmik. - Ta on lahe.
Teie olete ka ägedad, aga…
Daamid ja härrad, Foo Fighters. See oli hämmastav.
Paus. Kaks minutit.
Kas sul läheb hästi? - Dave, väga hästi.
Oled õnnelik? Jah? - Jah. Olen õnnelik.
Sa paistad õnnelik. - Aitäh, et tulid.
Te olete parimad. - Aitäh.
Täna on populaarsuselt teiseks looks presidendi eelarveettepanekud.
Arvatakse, et ta kärbib föderaalset tervisekindlustust
ja suurendab kulutusi piirimüürile.
Aga tänahommikune põhiline trendiv lugu on…
TY TRENDID
See on Alex Levy.
- Tubli.
Taevake. - Ma olen tipus.
Jah, võid lõpetada. - Ei.
Ei, ära lõpeta. - Oota.
Alles ta tuli. - Inimesed ütlevad:
„Veab, et Alex Levy on kodus. Kohvil pole temata õiget mekki.“
Tõsi. Täna oli teine mekk. - Väga armas.
„Issake! Nii tore on Alexit ja Bradleyt koos näha.
Bradley ilma Alexita on nagu Rose ilma Jackita.“
Kena. - Taevake. Aitäh.
Jah. - Twitteri kasutaja @Crvcrab ütleb:
„Alex Levy, kangelane.“
Jah. „#FeministlikJumal“.
Olgu, aitab. Me oleme küllalt kuulnud. Jäta, Ty.
Lajata talle nende jõhkrate säutsudega.
Meil on hea meel, et tagasi oled. Sinu „Hommiku-TV“ pere.
Yanko, hoiatuseks. Keegi postitas su küünlapäeva loo.
Lahe. - Tegelikult seepärast, mida kohe ütlesin.
Neile ei meeldi, et seal hingeloomast rääkisid. Seepärast postitati.
Jäta. Kas see või? - Jah.
Näita.
#HINGELOOM EI TOHI ÖELDA
#HINGELOOM ON AINULT INDIAANLASTELE #YANKOLEKINGA
Kurat. Aitäh.
Pole lugu.
Braavo! See oli hea saade, tüdruk.
L-E-V-Y. Mis sõna see on? - Musi oled.
Õnnitlen. Üleval näeme. - Aitäh, kullake.
Alex, tore, et tagasi oled. - Aitäh. Aitäh.
Hea saade. - Aitäh.
Minu arust läks hästi. - Stella sai su parimad poliitikalood.
Loodetavasti aitab see meid väitlust juhtima.
Jah, ma loodan ka.
Mind peatatakse ikka tänaval de Blasio inteka pärast.
Kas sa lähed kuskile? - Jah. Mul on kohtumine.
Sul on kohtumine? - Ise leppisin kokku.
Helistan paari tunni pärast.
Sai tehtud. - Sa oled seda miljon korda teinud.
Ma tean. Aga miljoni aasta eest.
Jube, kui ma selle palga juures imeksin.
Sul polnud vaja tagasi tulla. - Ma tean, aga tulin.
Kas on hea?
Taevake. Oh sa poiss. Nii, nii, nii.
Ema? - Jah?
Oled kombes? - Jah, kõik on hästi. Hästi.
Lizzy, kas tahad kööki vaatama minna?
Äkki tahab su ema süüa? - Jah.
Hüva. Hüva.
Vabandust. - Eilne intervjuu kukkus hästi välja.
Või jah, sa pabistasid, aga see kukkus hästi välja.
Reiting oli hea. - Jah.
Esimene saade oli tohutult edukas.
Rahune. - Kuulsin jah.
Hea küll. Ma tean, pean vabalt võtma.
Hästi. Me peame väitlusest rääkima.
Demokraadid küsivad saatejuhtide nimesid ja…
Peame broneerima Vegase lennud, hotellid ja muu.
Jah. Jah. Ei. Ei.
Ma ei taha ennast praegu pildile upitada.
Kas sa tunned osaliselt, et peaksid? Hea tahte märgiks.
Ei.
Sina ise ütlesid, et sinuga sõlmiti helde leping. Mõistagi mitte niisama.
Sina tood kastanid tulest välja. Tood tohutu vaatajaskonna.
Kõigi võit. - Ma pean vastama. Doug.
Alex…
Sa peaksid.
Peaksin? - Jah.
Tead, mida sina peaksid?
Jah, no olgu. Ikka teed seda.
Ja sa tead, et see oli armastusega tehtud.
Hei, Doug. Jah, sain küll. Ma sain kõik su lilled.
Ära intervjuud andes unusta,
et õigusprofessoreid pole vaja rünnata.
See peab näitama, et Itaalia seadused võivad vahel…
Jajah.
„Jajah“ selles mõttes, et jää vait?
Ta tahab, et vait jääksin. - Ma püüan keskenduda.
Olgu. Arusaadav. Täiesti arusaadav.
Me võime harjutada.
Mina oleksin professor.
Sina oleksid Paola Lambruschini, dokumentalist.
Tegelikult võiks Fido professorit mängida.
Ta on professionaal.
Tal on pintsak, millel on lapid õlgade peal, kogu kupatus.
Jah? Tahad sedasi?
Sul läheb hästi.
KÕNEPOST - FRED MICKLEN
HELISTA TAGASI.
Ma tean, et on veel varavõitu,
aga Plus saatis „Kadunud lootuse“ lõpuosa algvariandi.
Tahad kohe vaadata? - Issake, jah.
Tead…
Kapis istujana on sul kõik nipid päris selged.
Ma pole kapis. Ma pole tegelikult lesbi.
Noh, sa oled eriline.
Sina oled eriline.
Ma peaksin minema. - Kas pead?
Jah, pean Cory juures käima.
Marsin sisse ja teatan talle,
et ei lähe enne kuskile, kui väitlust juhtida saan.
Mis on? - Vabandust, ei tahtnud naerda.
See kõlas naljakalt, nii võitlushimuliselt.
Olen aus, mitte võitlushimuline.
Kas te suhtletegi omavahel alasti tõdede ja ultimaatumitega?
Ma olen Coryt pikka aega tundnud. Ta ei laseks igaühel nii käituda.
Keeruline lugu. - Tahaksin kuulda.
Küllap…
Olgu, Alexi viimase saate päeval…
Tegelikult on rõve seda nii nimetada.
Hannah' surmapäeval. Kas tundsid Hannah't?
Ei, aga tean, kellest jutt. - Noh, sel päeval juhtus nii palju
ja tagatipuks juhatus vallandas Cory.
Palun ära sellest kellelegi räägi. - Ei.
Seda ei avalikustatud.
Cory vallandati, Fred saadeti puhkusele ja mind võeti eetrist maha.
Alex lasi jalga.
Nii et mina ja Cory saime lähedaseks.
Me toetasime teineteist ja…
Kas sa tahad kindlasti kuulda? - Kuhu sa tüürid?
Sõbrana ma lihtsalt… Mu süda jooksis tema pärast verd.
Ta oli väga haavatav. - Ta ei näita seda välja.
Ei, aga paari päeva pärast
istusin ma juhatuse koosolekul ja sõimasin kõigil näo täis.
Ja ütlesin neile, et Fred tuleb vallandada ning Cory tema asemel panna.
Ma tõesti arvasin, et see ei jõua kohale.
Aga päev hiljem tuli ta alla minu tuppa ja ütles, et temast sai juhatuse esimees.
Ja esimese sammuna kõrvaldas ta mu eetrikeelu.
Sel hetkel olime nagu parimad sõbrad.
Ja ma olin talle väga hea sõber.
Igatahes käigu ta perse.
Tead, et ta asemele otsitakse uut?
Mida? - UBA on kolmandal kohal.
Mis polekski ehk nii hull, kui skandaal ei muserdaks.
Vahet pole, et ta on neile edu toonud.
Inimestel on lühike mälu ja lõppude lõpuks raha otsustab.
Ja tema investeerib meeletult UBA+ teenusesse,
mis käivitub kuu aja pärast ja peab läbi lööma.
Aga tead küll, veel üks voogedastusplatvorm?
Need tuleks ära keelata. - Võib ju mitte tellida.
Praeguseks
näeb UBA bilanss välja nagu hemofiiliku vana plaaster.
Sa peaksid temaga rääkima.
Seda ma teengi. Sellega meie vestlus algas.
Aga lepi temaga ära, kas või petteks.
Telekanal on sinu partner.
Ja tema on praegu sinu ülemus.
Ole kanali liitlane, mitte vaenlane.
Sinu karjäär tänab sind.
Vau, sul on palju asju. - Olen harjunud.
Mida sina senikaua teed? - Mida mina teen?
Harjutan laulmist Itaalia muusikaga.
Valmis?
Uno, duo, tre, quattro!
Kui ma olin poiss Kaheksandas klassis käisin
Mamma ütles ikka mul:
„Ära kauaks välja jää Pahade poistega
Alati piljardit mängid, Giuseppe Sa kukud koolist välja!“
Idiota.
Sa räägid Giuseppega?
Tead, Giuseppe…
Ma pole harjunud, et mind aidatakse.
Nii et…
Nii et aitäh.
Prego.
Mis on viga sul?
Hei! Kas austust pole sul?
Lõpeta.
Mis sa enda arust teed? Miks välja näed nii kurb?
See pole üldse hull Tore on see koht
Vaiksemalt! - Lõuad parem pea!
Paige, kas kõik on korras?
Ei, kõik pole korras. Kelly Daykin helistas.
Ma ei teadnud, et suhtlete. - See polnud hea kõne.
Keegi üritas Hannah Shoenfeldi kohta Daily Newsi vastiku loo sokutada.
Kas Kelly ütles, millise?
Ta säästis mind üksikasjadest.
See kirjeldab Hannah't allakäinuna.
Sa ütlesid, et üritas. „Üritas sokutada“.
Seega nad ei avalda seda. - Nemad mitte.
Miks ta sulle helistas? - Tagamõte peaks selge olema.
Issand, Paige. Sa ei arva ometi, et mina susin?
Kelleks sa mind pead? - Lastel pole seda vaja.
Seda ei teinud mina. - See vaene tüdruk ei vaja seda.
Paige. - Ma ei taha seda kuulda.
Ma täitsin kohust. Loodan, et naudid Itaaliat.
Saabudes oli ta näljas.
Olin seda viimasel viiel kuul nii palju näinud. See oli kohutav.
Kus ta on, hr Keseberg?
Kus mu poeg on? Me kaevame kõik üles…
Kyle, kes mulle helistab?
Palun, hr Eddy. - Kui pean…
Kyle, kes see on?
Ma ei tea, kas peaksin valjusti hüüdma.
See on Mitch Kessler.
Olgu, ma võtan vastu. Ära pealt kuula.
Halloo? - Jah?
Ma ei teadnud, et kuuled.
Üldiselt öeldakse „halloo“.
Proovin midagi uut.
Teedrajav värk.
Ma helistan, sest arvasin, et peaksid teadma,
et keegi käivitas Hannah' vastu laimukampaania.
Fred.
Jah. Daily News seda ei avalda,
aga tema kombitsad on nii harali, et keegi näkib viimaks.
Kui sa juurt läbi ei lõika.
Mida ma peaksin tegema, Mitch? Tapan ta ja pistan pintslisse?
Mida sa peaksid tegema? Õiget asja.
Ütle seda uuesti. Sinu suust on see hämmastav.
Ma püüan ainult aidata. Mul pole UBA masinavärki käepärast.
Ja minu raha ei kehti seal enam.
Astu suur samm tagasi ja mõtle selle peale.
See on sinu süü.
Sa võid teeselda, et Fred on paha mees, aga sina oled alati asjaosaline, semu.
Sinagi lubasid maad ja ilma kokku.
Jah? Fred oli nii halb, et pidi lahkuma.
Või tahtsid tema tööd endale. Noh, õnnitlen.
Mul on hea meel, et sul on nii lihtne istuda selles suures õlgedest majas
ja mind hukka mõista, kui peaksid lubadust täitma ja seda kullaks ketrama.
Sina oled juhatuse esimees. Aja asi joonde. Korista see hagi jalust.
Hoia need hirmsad lood meediast eemal
ja jäta mind rahule, et saaksin oma elu elada.
Või selle armetutes riismetes.
Räägime korraks. - Oodata ei saa?
See on kaks nädalat Hiinas karantiinis oodanud, kauemgi veel.
Paar tundi ei tapa. Pean Stella juurde minema.
Seepärast ei saagi oodata. Kui nõustud, saad üles minna.
Kaks minutit.
Ole mureta. Sind ei kaalu keegi.
Ja miks mitte?
Ma tahan, et mind kordki kaalutaks.
Ma mõtlesin kastis istudes järele.
Issand, Daniel. Pekingi Hilton pole mingi kast.
Rääkisime sellest! - Mitte Hiltonis. Jutt on mu elust.
Mul pole 50 minutit aega, ainult kaks.
Siis teen siva, sest ma ei otsi psühholoogi.
Kuule.
Siin on käitumismuster, mis lahkelt väljendudes
vabandab tihti valgete inimeste halba käitumist
ja kahjustab värvilisi, täpsemini mind. Ja sina tead seda ka.
Vähemasti ütles George Wallace seda sulle näkku.
Mina enam teist põske ei pööra.
Hüva.
Muidugi ma tean.
Märkasid kindlasti, et sain juhiks, kui kõik pekki läks ja põrumine oli kindel.
Ma saan aru, aga mul on… suurem rõõm töö üle selles olukorras,
kui õigluse nimel kõrvale jääda.
Ja mina palun vaid, et Stellaga rääkides mind väitluse juhiks soovitad.
Olgu. Sul on õigus. Ma kostan su eest.
Ma pean nüüd minema.
Seal peaks olema mustanahaline hääl.
Ja ükski kandidaat seda ei paku.
Teen, mida suudan.
Te ei vallanda mind seepärast? - Ei. Ole nüüd, Yanko, ei. Aga…
Protestid väljusid kontrolli alt.
Vahel lihtsalt läheb nii. Me teame, et sa ei mõelnud halba.
Aga me peame selle eos peatama.
Sa pead homses saates vabandust paluma.
Ma pean vabandust paluma.
Jah. Sa pead. - Olgu, ma ikka ei mõista,
miks on halb kedagi minu hingeloomaks kutsuda.
Terve nädal möödus ja kõigil oli suva.
Noh, nüüd läheb see neile korda. Ja meile ka.
Kuidas paluda vabandust mingi ajuvabaduse eest?
Ma ei löönud ju vihmatantsu. - Issand.
Tead mis? See… See on omastamine.
Sa pole indiaanlane. Sama hästi võiks mittekuubalane Kuuba asju omastada.
See ei häiri mind, mul on suva. Ütlen välja,
et vabandan heameelega, kui olen midagi valesti teinud,
aga kas ma pean tõesti ebasiiralt vabandust paluma?
Täiuslikus maailmas
saad sa aru, et käitusid valesti, õpid sellest ja palud vabandust.
Eks ole?
Las olla.
Hea küll siis. Ma teen seda. Teate…
Ma ei punni vastu. - Ma tean.
Vabandust, et sedasi vastu hakkan, aga valus on, kui nii valesti mõistetakse.
Aitäh tulemast.
Minu arust polnud ka säutsuja ise põlisameeriklane.
Olgu. All näeme.
Issand. - Ta soovib head.
Kas võin midagi muud mainida? - Lase aga käia.
Mida te arvate Danielist väitluse juhina?
Terve ilm on seda endale kaubelnud, otsekui oleks mul valikut.
Mõistagi peame Ericut kasutama ja Cory on välja öelnud, et tahab Alexit.
Muide, Noorean tuleks võtta. UBANCis parima reitinguga, soe ja innukas.
Aga kandidaate ja õhtujuhte ei saa võrdselt olla, nii et Daniel ei mahu ära.
Daniel tunneb suures plaanis, et teda taandatakse lennukatele lugudele.
Ja see… - See on "Twist". Lennukus on vajalik.
Jah, aga mitte ainult lennukatele.
Danieli arust palutakse tal ainult mitmekesisuse lugusid teha,
aga olgem ausad, need saavad vähem eetriaega.
Ta arvab, et rassivärk?
Homofoobne värk. - Tead mis?
Ma ei pane talle sõnu suhu, aga väljendan oma arvamust.
Olgu.
Daniel Henderson oleks väitlusele sama hea juht kui keegi teine
ja tal on väga tähtis vaatenurk.
Kõik ei saa olla Johnid ja Paulid, keegi peab ka Ringo olema.
See pole häbiasi.
Minu hinnangul on Daniel oma karisma tippu kerkinud.
Selgituseks, see tähendab kella üheksast saadet mõnes suures telekanalis.
See pole just solvang. - Ta on väga hea.
Kõik, kes on nii kaugele jõudnud, olid kuskil mujal tähed,
aga tähti täis universumis pole tal seda „miskit“.
Kõige tähtsam, et sa oleksid unikaalne. Televisioon on 90 aastat vana.
Sinu ja teiste ainus uuenduslikkus saab olla
oma seisukoha esitlemine. - Nõus.
Inimesed tahavad teada, kes sa oled. - Hea saade oli.
Aitäh. - Jah. Põrgulik algus.
Jah, hämmastav.
Kuule… - Jah?
See väitlus…
Kuulsin, et sa ei taha seda teha. Aga kas võin selgitada, miks seda tähtsaks peame?
Sa… Jah. - Eesmärk pole vaatajaid meelitada,
sest sel õhtul vaatavad kõik nagunii UBA-d.
Aga pärast meie probleeme
on tähtis näidata, et suudame veel pakkuda head ja kvaliteetset sisu.
Ja sina oled kvaliteedi võrdkuju, Alex, ja sa oled tasemel.
Ja pälvid sellega kõvasti vurtsu.
Arvad, et vajan vurtsu?
Ma ei taha öelda, et vajad vurtsu, aga kellel poleks siis veidi vurtsu vaja?
Siin on teisi, kellel on rohkem tõestada.
Oleme kutse eest tänulikud. - Jah, aga ei.
Olgu.
Kuulen.
Aga mõtle minu pärast järele. Muud ma ei palu.
Lasen teil jätkata.
Vau.
Mis togu ta on, et püüab mulle sõnu suhu panna?
Issand. - Ta on UBA uudistejuht.
Cory hoiab teda au sees,
sest ta maksis head raha DADA Media eest, et teda kanalisse kaasata…
Ära räägi minuga nagu idikaga. Tõsiselt ka, kelleks ta end peab?
Teda kuulata? Mul on temast vanemaid kampsuneid.
Vanus ei võrdu küpsusega.
Chip, see polegi asja iva. Tal pole piisavalt kogemusi.
Ta pole nii palju vatti saanud, et kamandada neid, kes on seda kogenud.
Ta lihtsalt… Ma ei tea, ta on sellise moraalijüngri hoiakuga.
Minu arust sa kiirustad järeldustega.
Tema arust oli hull mõte sind tagasi kutsuda, täielik jura.
Tema arust ei peaks ma siin olema? - Ei, pead küll.
See polnud asja mõte. Ta ei jaga matsu.
Kes veel seda arvavad?
Mitte keegi. Unusta ära.
Chip, unusta mu jutt. Ära mõtle enam selle peale.
Ma püüdsin rõhutada mõtet, mis ei tahtnud kohale jõuda.
Näeb hea välja. Ta paistab usutav.
Olgu, ma tõlgin.
Olgu, nüüd ta ütleb, et Itaalia kriminaalõigussüsteem
pole kirjutatud naisi silmas pidades.
Mõistagi. Seega küsin,
kas ta võib tuua häid näiteid
meeste ja naiste erinevast kohtlemisest.
Ja tema ütleb, et jah, muidugi on palju näiteid. Ja siis…
Mainin Amanda Knoxi.
Ja see pani ta rääkima ja rääkima.
Ja siin on palju head kraami.
Jah, see oli tark mõte.
Jah. Jajah. Oli küll.
Olgu, vaata edasi. Toit saab varsti valmis.
Siin on nuudlid.
Siin on kaste. Head isu.
Ja ongi kõik? Tõesti?
Noh… - Teenindus sai läbi.
Vau, sa oled sentimeetrite kaugusel finišijoonest, aga ei serveeri mulle.
Ma tegin ju süüa. - Olgu.
See on suurim tänu.
Siia restorani ei tule ma kunagi tagasi.
Kohutav teenindus.
Ja sa võtsid… Vaata, kui palju sa võtsid.
Jätsid väga vähe mulle. - Tule siia.
Ära tee seda. - Sa oled nii…
Säh. Kahvel on sahtlis.
Meie kampaania mõtleb suurelt, mitte väikeselt.
Homme näeme siis. Hästi tehtud. Aitäh.
Stellaga rääkisid?
Jah. Seekord sul ei näkka.
Kuu aja pärast on Phoenixi väitlus.
Sinu asemel keskenduksin… - Kas ta põhjendas keeldumist?
Olgu, noh…
Sa meeldid talle, aga telekanal soovib praegu teisi kandidaate esile tõsta.
Kas mõnda teist mustanahalist ajakirjanikku?
Teist geiajakirjanikku?
Head õhtut. - Head õhtut.
See pole nii, nagu sina arvad.
Olgu. Kuidas siis sellega on?
Stella arust pole sul seda „miskit“.
Pole seda „miskit“? - Ma ei peaks sulle seda ütlema,
aga Stella eelistaks, kui pead teda sinu sarmi põlastajaks, mitte silmakirjalikuks.
Minu sarmi võib põlastada silmakirjalikkuse pärast.
Kuidas vastasid?
Ta teab, et minu arust on ta naeruväärne.
Earl, ära muuda asja keeruliseks.
Uuri ainult välja, mis lugusid Fred sokutada üritab,
kuhu ja kuidas sokutab, ja kas neid saab peatada.
Aga mitte midagi õigusvälist.
Jah, olgu, võtan ühendust.
Bradley. Lääne-Virginia ja 15. korruse uhkus isiklikult.
Ma ei tea, kes väitlust juhib, ja ma ei maadle enam mudaliigas.
Asi pole selles. Kas võin sisse tulla? - Jah, muidugi.
Midagi joodavat? - Ei, ma tahan ainult rääkida.
Kas midagi on valesti? - Ei.
Istud äkki?
Olgu.
Kuule, ma tean, et meie sõprus on kannatanud
viimase aja sündmuste käigus,
ja ma… ja see ei sobi mulle.
Ja ma loodan, et see ei sobi ka sulle.
Ei. Ei sobi.
Aga kuule, loeme platsi puhtaks lööduks.
Ja ongi kõik? - Jah. Niisama lihtsalt.
Ma ei taha, et sa ainult suusoojaks ütleksid, et plats on puhtaks löödud,
sest tundub, et tahad mul suu kinni panna.
Bradley, ma ei tea, kes seda kuradi väitlust juhib.
Küsimus pole väitluses:
Kui sa vihasena mind ülemusena ei kohtle, palun ära tee seda ka lepitust otsides.
Hea küll. Ma olin vana-aastaõhtul sinu peale pahane.
Ja ma olen sinuga kuus nädalat agressiivne ja kiuslik olnud.
Ja ma tahan vabandust paluda.
Ja see kiuslikkus ainuüksi ei tähenda, et meie sõprus mulle korda ei läheks.
Hea küll, see läks aia taha. Las ma proovin uuesti.
Ja ära vaata mind nii, kui seda teha üritan.
Ma pole sinuga poolteist kuud rahul olnud.
Aga ma sain aru, et pole sinusse päris õiglaselt suhtunud.
Olgu.
Ja ma tean, et sina oled juhatuse esimees ja minu vajadused pole alati…
et sa ei saa pidevalt minu vajaduste ja muredega tegeleda.
Sul on palju muresid. - Olen sinuga lahke olnud.
Aga mul oli põhjust vihane olla. Ära seda eita.
Ma ei eita seda. Selge see. - Kas saaks sellest juba üle, Cory?
Ausalt.
Armastus on siis, kui ei suuda vabandada.
Anna andeks.
Anna mulle tõesti andeks.
Persse.
See kõik on lihtsalt osa Bradley Jacksoni atraktsioonist, mis?
Sa tead, et minust ei saa vaenlast.
Ma ei luba sellel juhtuda ja soovin sulle parimat.
Ja mingil arusaamatul põhjusel ei taha sa seda uskuda.
Ma ei väida, et ei eksinud. Eksisin, anna andeks.
Aga sa pead mõistma, et oli põhjust.
Ja kui sul on tulevikus minu või teistega probleem,
siis ürita minust mitte halvimat eeldada.
Ära suuna kõiki oma tundeid läbi selle
kauni vihaprisma oma südames, mis muudab sind erutavaks,
ja tea, et mina aitan sul kõiki probleeme lahendada või neist vähemalt üle saada.
Ma olen sinu poolel.
Alati.
Pealegi olen vaenlaste jaoks liiga vana. Imelik on 51aastaselt vaenlasi omada. Nii…
Ma ei tundnud tegelikult viha.
Vihaga oskan ma lihtsalt toime tulla.
Aga valu…
Sa ei teinud midagi konkreetset. See oli valus, sest sina tegid seda.
Mis väitlusesse puutub…
Taevake, ära… - Ei, tore, et tahad,
aga paljud tahavad ja Alex tuli just tagasi.
Ta naasis mürtsuga ja ilmselt saab selle. Ma ei kasutaks kahte valget heteronaist.
Aitäh, et seda ütlesid.
Ja ma olen väga… väga tänulik kõige eest, mida ütlesid.
Sa tead, kus ma elan.
Tean jah.
Kas sa helistasid? - Ei.
Olin põnevil, et rääkida, mis juhtus. Sa ütlesid, et ei tee midagi.
Sel juhul on hea, et tõtt rääkisin.
Drinki? - Ei soovi.
Aga ma võtsin su nõu kuulda ja läks väga hästi.
Tõesti? Sa saad väitluse? - Ei, aga me leppisime ära. Kohe päriselt.
Hästi. - On jah hästi.
Ja me ei rääkinudki väitlusest.
Ta… Ta teadis, et tulin teda töötlema, aga ei võtnud mind seepärast liistule.
Ja ta avas pisut tausta, aga ma ei käinud peale,
et kõike mitte tööga ära rikkuda.
Aga ma mõistan.
Palju tegureid on mängus, ärilises ja avaliku arvamuse mõttes,
ja on loogiline, et Alex seda teeb.
Kahte valget heteronaist ei saa ette lükata,
eriti kui Bloomberg seal on.
Siis on mitmekesisust vaja, et küsida läbiotsimiste kohta.
Bradley, sa nimetasid ennast heteroks.
Jah, sest suurema osa maailma jaoks olengi.
Ja miks just nii?
Sest enamasti ma olengi hetero.
Kas pole pisut ajast ja arust seda nii kõvasti paika naelutada?
Kas seksuaalne voolavus pole moes?
Tahad öelda, et oled selline? - Ei, ma ei lahterdagi ennast.
Ma ei otsi igale asjale tähendust. Olen seksuaalne inimene.
Ükskord tegin kahe mehega kolmekat. Kas ma olen seepärast…
Lits?
See pole naljakas.
Noh… Ka minul pole naljakas.
Miks sa siis naerad?
Mind hämmastab, et maalid oma lihtsast elust nii raske pildi.
Oma lihtsast elust? Kas peaksin siis Stella kabinetis ütlema:
„Ma olen lesbi ja biseksuaal. Ma tahan väitlust. Kohe!“?
Me räägime olukorrast, kus sul võib sinu erinevusest nüüd kasu olla.
Mina olin sunnitud eraelu enda teada jätma.
Oli 1997. aasta ja see oli valus.
Ja see imes.
Aga tasapisi ja vaikselt püüdsin ma tõetruumalt elada.
Mitte maailma, vaid oma siseringi ees.
Aga jutud käivad.
Mingil kuradi põhjusel huvitab kõiki, kes on gei ja kes mitte.
Enne kui arugi sain, lasi „Sinu päev“ mind lahti.
Sind vallandati? - Muidugi.
Miks oleks ma sellelt töölt ära tulnud? Oma karjääri selles punktis?
Seda ei tehtud avalikult. Keegi ei ulatanud vallandamisteadet.
Aga kui sind ei taheta, osatakse sellest märku anda.
Ja ma ei tea,
ma pean ütlema, et miski minu sees
tahab sulle pahaks panna, et sa selle eest tänulik pole.
Ma näen naist, kes kõnnib samal teel,
olgem ausad, teel, mida mina aitasin sillutada.
Ja see on natuke ärritav ja ma olen kade. Just nii.
Mina kaotasin lesbilisuse tõttu töö. Võta see omaks.
Ei saa ju öelda, et sa valetaksid.
Ma pole huvitatud sellest, et oma identiteeti nii kasutada.
Ma lihtsalt pole.
Sa pole huvitatud sellest, et see oleks sinu identiteet.
Aga samas sulle sobib ennast lõunaosariiklaseks pidada.
Mis mõttes?
Ma arvan, et sinu kodukohas
ei võetud minusuguseid inimesi ja ehk ka sind omaks.
Ja ma arvan, et sa surusid selle alla, kui minu aus arvamus huvitab.
Tead, see oli viga.
Hea küll.
Mine ela oma luulude… - Mul pole luulusid.
Ja ma pole mingi kuradi maakas või alla surutud.
Sa pead selle kinni maksma. - Ava arve.
Sest ma lõhun siin veel palju. Ma pole alla surutud.
Sel juhul pead lõhkumiseks mõne teise naise vaase otsima.
Alustan kohe.
Kuidas tunne on?
Nagu peaksin arusaamatul põhjusel sitta sööma. Sinul?
Nagu sööksin alati arusaamatul põhjusel sitta.
Sind ei peeta vähemalt rassistiks.
Ma ei usu, et kasutasin väljendit „hingeloom“ varem kui nädala eest.
Arvasin, et nii lihtsalt öeldakse.
Kõik on mingisse oma jurasse takerdunud. Pea on põhku täis.
Teised mahuvad sinna ainult lahterdatult.
Seda ma mõistan, aga mitte seda, kuidas mulle minu lahter valiti.
See seob mu aju Gordioni sõlmeks.
Kuidas sai minust Daniel, kellel pole seda „miskit“?
30 sekundi pärast jätkame.
Ma tahaksin aidata,
aga nüüd peab Yanko, see rassistlik kuubalasest ilmateadustaja, sitta sööma.
Esimene valmis.
Esimene.
Vermonti senaator Bernie Sanders…
Mia mul pole aimugi, miks ta mulle helistas,
aga Bernadette Petersi agent ütles, et ta ei jõua siia.
Nii palju siis erilistest üllatustest. Vähemasti mingit üllatust on vaja.
Räägi Mattiga. Sebi kedagi, kes juba kohal on.
Ta teab, kes varakult tuleb. Ruttu. - Klaar. Olgu.
Kuhu jäi COVID-18?
Hei, Bullard salvestab praegu üleval Sterniga.
Raisk, jah. Hiilgav. - Olgu, kaheksandal.
Aitäh. - Olgu.
Mis teed? - Ütlesin, et Bullard salvestab Sterniga.
Howard mainis seda nädala eest…
Ära õõnesta mind mu töötajate ees.
Ma püüdsin aidata.
Siis ära õõnesta mu võimu.
Kas sa ei taha mind siia?
…haigust, mida põhjustab maailmas leviv uus koroonaviirus.
COVID-19 on selle nimi.
Ja need olid peateemad täna kell kaheksa.
Kõik kombes?
…135 inimest on karantiinis Diamond Princessil.
Parimas korras.
Seda puhkust ei oodanud keegi… - Uut erikülalist on vaja.
Kindlasti mitte. Ei.
Enne kui jätkame, tahtsid sa midagi öelda, Yanko?
ESIMENE KOROONAOHVER USA-S
Jah, tahtsin küll. Küünlapäeval…
YANKO VABANDAB
… kasutasin ma kerglaselt sõna „hingeloom“,
et kirjeldada oma tundeid koopaorava Punxsutawney Phili osas.
Ja sestpeale on minu tähelepanu juhitud sellele,
et kuna mina pole põlisameerika päritolu,
siis see sõna minu suust
võib kõlada tundetult,
sest omastab… - Muidugi „võib“. Persse.
…paljudele põlisameeriklastele kultuuriliselt ja vaimselt püha asja.
Need, kes mind tunnevad, loodetavasti ka meie püsivaatajad,
teavad, et ma ei ütleks midagi, mis…
tahtlikult teist kultuuri halvustaks, ja mul on valus teada, et…
Nüüd ei kao #YankoleKinga kuskile. Ilmamehega siidkindad käest.
Ja palun siiralt vabandust. - Võtan su kabineti.
Ja ma püüan jätkuvalt õppida ja paremaks saada.
Hei. Hommikust, Cory.
Mis seis on väitluse juhtidega?
Täna tuleb valida. - Eric läheb.
Ja Deena Pham pakub kohalikku vaatenurka.
Ja? - Nemad on mul teada.
Alex igatahes keeldus.
Ma soovitan jälle Nooreani.
Aga kui tema sulle ei sobi, on veel Daniel, Roger, Bradley.
Nemad on valmis selle eest tapma.
Jeesus. Issand.
Ma püüan meid ainult ühes tükis märtsi keskpaika aidata,
et saaksime käivitada voogedastuse, mis kõiki vihale ajab,
otsekui püüaksime sisu neile vägisi suhu toppida.
Kui sa isegi sellega hakkama ei saa, miks ma sind palkasin?
Sa ei pidanud oma firmat meile müüma. Sa ise valisid selle. See ongi sinu töö.
Olen seda ka ise mõelnud. Miks sa mind siia võtsid?
Mis mõtet sel oli, kui sa mind üldse ei kuula? Et aasialannat näidata
ja teesklusega ühiskondlikku kapitali koguda?
Ära mind moepärast pukis hoia. Luba mul oma tööd teha või lase mul minna.
Mina pole kunagi Alexit tahtnud. Kui teda tahad, siis kutsu ise.
Sa alahindad mind ja alahindad ka Alexit.
Nii et ära jaura. Talent on talent.
Ja selle mõistmine on tegevjuhi ainus talent.
Pikad lepingud põlvkonnaüleste talentidega,
kes ka sinu nõudlikele standarditele vastavad? Edu sulle sellega.
Nii et aja see kohe joonde. Või siis mitte.
Näis, keda vihastad.
Selge. Kui noor aasialanna sama rauda taob, paistab see erinev.
Raisk.
Mida?
TUNDMATU NUMBER
Jah? - Earl siin.
See käis kähku.
Sain kohe aru, et džinn ei poe koos lugudega tagasi pudelisse.
Liiga palju blogisid, veebilehti, ajalehti, mida iganes.
Times seda ei avalda, aga keegi teine ikka.
Inimesed on mädamunad. Seepärast mul ongi tööd.
Ainus asi, mida ma teha võin, õigusvälist käiku laskmata, on otse Frediga suhelda.
Aga seda sa ei soovi, õigus?
Jah. Aitäh.
Ma ootan „Twisti“.
Hei, sina. - Hei.
Kuidas läheb? - Hästi.
Aga sinul? - Hästi.
Teen siin saadet. - Jah.
Palju ülepakutud „tere tulemast tagasi, Alexit“, aga…
Kindlasti on ränk. Ja väitluseks valmistuda on…
Ei, ma ei juhi väitlust.
Mis mõttes? Sa keeldusid? - Ma ei tee seda.
Ja kuule… Kui sina tahad seda teha,
siis soovitan kohe hambad sisse lüüa, sest Stella on nagu koer kondiga.
Alex, kohe oled sina.
Jätkame. - Olgu.
Gayle. Kas Stella on veel siin? - Nägin teda hetke eest.
Millal mina peale lähen? - Kuue minuti pärast. Miks?
Tulen kohe tagasi.
Seitsme sekundi pärast.
Mida pianist teeb? Bernadette ei tule, laul jääb ära.
Teine kaamera.
DANIEL: ERIKÜLALISE TUTVUSTUS
Meil on nii hea meel, et Alex on tagasi,
nagu kõik selle nädala külalised on teile näidanud.
Daniel, mida sa teed? - Teate…
Pea tekstist kinni. - …Ameerikas on huvitav aeg.
Mis kurat toimub? - Meie, rahvas, esitame tõsiseid küsimusi.
Mida perset? - Kandidaatidele…
Isabella? - Mul oli Howard Stern.
Ja me püüame elada…
Jätkame. - Jätkame.
Ja kui mina mõtlen Ameerika unelmale…
on mul mõttes üks konkreetne inimene.
Ja see laul on tema auks.
Seda pole tekstiraamatus.
Kaugele Oleme rännanud kaugele
Püha jumal.
Ilma koduta
Kas see on normaalne? - Ei.
Kuid teed näitab täht
Vabadust Ainult tahame vabadust
Me kokku hoiame
Unistuse küljes ripume
Paatides ja lennukitel
Nad tulevad Ameerikasse
Stella. Kuule.
Mul on midagi öelda.
Kas saad mu garderoobis rääkida?
Mitte kaua, olen kohe eetris tagasi.
Hästi. Olgu peale. - Tore.
ALEX ON TAGASI
Jah.
Et siis…
Ma tahan väitlusest rääkida. - Issand.
Ma tean, et kõik käivad sulle peale ja mina ei peaks käima.
Ja ma ei hakka väitma, et olen poliitiliselt kogenud
või intellektuaalselt tasemel, mis iganes jura.
Päris ausalt, ma tean, et tahad Alexit väitlust juhtima,
ja ma austan seda, ta saaks hästi hakkama.
Sellegipoolest, mina usun, et võin pakkuda
vaatenurka, mida Alex ja Eric pakkuda ei suuda.
Ja… see on üks asi, mida ma enda puhul peaaegu ei tunnista,
sest päris ausalt, ma ei tea, mida ma sellest arvan.
Aga ma tahan tõtt rääkida.
Ma olen…
lõunaosariigi konservatiivsest perest.
Ja ma usun, et oleks kaasavam, kui esitan küsimusi
sellise taustaga inimesena, kellel on…
konservatiivne lõunaosariigi taust.
Tähendab, küsimusi, mida seal esitataks.
Täna
Jah! - Jah!
Täna, täna
Täna
Minu riik on sinule
Magus vabaduse maa
Sinust laulan ma
Me peaksime… Peaksime ta pärast dringile viima.
Sinust laulan ma
Täna
Stella. - Jah? Mis lahti?
Saatsin Unileverile eilsed „Hommiku-TV“ reitingud.
Nad ostsid suure Dove'i paketi.
Viimati ostsid enne Alexi lahkumist. - See… Rõõm kuulda.
Tähtis nädal. Kas Daniel laulab?
Tõsiselt ka, veebruari reitingud tulevad minu aja parimad.
Usun, et tuhande silmapaari hind kerkib tänu Alexile lähiajal 30%.
Tänu sulle.
Tulen pärast läbi. Näitan numbreid. - Olgu, lahe.
Täna
Täna!
Kolmas, näita Danieli. Kolmas. Neljas, üldpaan. Neljas läheb.
Issand!
Võta Alexit. Võta Alexit. - Vau! Mida?
Issake!
ÜLLATUSKÜLALINE
Alex tuleb. Teine, võta! - Mis just juhtus?
Daniel! Issand! Daniel! - Sulle, Alex.
Hästi. Püsi temal. - See oli uskumatu!
Aitäh selle eest. - Tere tulemast tagasi.
Nii armas.
Issand, teadsin, et sul on hea hääl, aga see oli…
Taevake. Bradley? Yanko?
Hei, hea saade. - Aitäh, mees.
Mis kurat see oli, kloun?
Jah!
Issand. Stella, miks sa seda teed?
Ma vastan sulle, mida tahad. Ütlen Coryle, et üritasid. Ma luban.
Alex, ma tean, et sul on minust rohkem kogemusi, aga sa ei tea, mida ma tahan.
Sest see, mida ma laias laastus tahan, ei puudutagi sind.
Ma tahan siin asju muuta.
Pane end minu olukorda. Alex, vaata mind.
Jah. - Kas sa minu asemel ei tahaks uut algust?
Küllap vist. - Olgu.
Kõik tahaksid uut algust, aga meil pole seda võimalust.
Just. - Ma olen see, kes olen. Eks ole? Selline.
Ma olen noor. Muidugi paistan sulle tüütu… - Ei, ei.
Ma ei keeldu seepärast. Ära hakka…
Kuula mind ära. - Jah, olgu.
See telekanal oli seapesa ja sa püherdasid siin 15 aastat.
Mina ütlesin, et see oli seapesa. Mina ise.
Ma tean, et ei tohiks sind seapesas süüdistada, sest sa püüdsid seda muuta.
Jah. - Seda tahan mina ka.
Sa üritasid. Aga pole veel kindel, kas see sul ka õnnestus.
Ja seepärast olen mina siin. Vabandust. - Anna andeks.
Vau. Jah.
Ja ma olen 33. Ja ma ei tea asju, mida ei tea.
Ma tean seda. Aga ma tean asju, mida teised ei tea,
ja teised ei taha seda alati teada.
Saad aru? - Jah. Ei, saan küll.
Ma tean, et sa ei taha ega vaja seda väitlust, aga ma tahan, et seda teed.
Ja põhjuseks on see, mida sa siin üheksa kuu eest tegid ja kõike muutsid,
nii et nüüd saan mina seda sinult paluda.
Sa teenisid välja sideme Ameerika naistega.
Ma pole… Ma pole päris kindel, et see on tõsi.
On küll. Sa tähendad midagi, Alex.
Päriselt. Arvamusliidri ja feministina. Ja ma tahan, et minu pärast seda oleksid.
Ja muide, kui sa brändi otsid, siis seal see ongi.
Ma ei tea, miks sa ei taha seda teatepulka võtta,
sest sa avasid üheksa kuu eest ukse ja peaksid nüüd sisse astuma.
Ja me mõlemad teame seda. Olgu?
Olgu.
Igatahes oli täna hea saade.
Aitäh.
Jah.
Hei, see professor, kellega sa mulle intervjuu kokku leppisid, helistas just.
Tal on koroonaviirus.
Ma olin temaga mitu tundi koos.
Ma ei tea, kas ma sain selle ja võisin sulle edasi anda,
aga ma olin koos sinuga mitu tundi autos.
See on hull värk. Paha lugu.
Juhtumeid on palju, seda on igal pool.
Jah. Persse.
Me peame karantiini jääma.
Ja see on üksi olemiseks pikk aeg.
Me võiksime dokumentaaliga tegeleda.
Mis arvad?
Hei.
Ma tean, et minust oli jultunud siia tulla.
Tõin sulle selle.
See on kinkekaart. 300 dollarile.
Ma ei teadnud, mida… Ma ei tea, kes ma olen.
Ma tean, et olen ilge nuhtlus, aga ma lihtsalt tahan seda sulle öelda,
sest ma tahan, et sa teaksid, et ma tean seda.
Palun. Palun.
OTSE LAS VEGASEST DEMOKRAATIDE PRESIDENDIVÄITLUS
SAATEJUHID
DEMOKRAATIDE PRESIDENDIVÄITLUS JÄRGMISEL TEISIPÄEVAL UBA-S
Tahan Cybiliga rääkida, kui toa tühjaks teed.
Aitäh.
See on mulle midagi uut. Kujutan ainult ette.
Ma vajan su abi.
Fred sokutab meediasse Hannah Shoenfeldist vastikuid lugusid.
Tähendab, see on rõve. Mis sest, et Hannah' isa meid kohtusse andis.
Ma mõistan seda.
Kuule, ma saan aru. Lapse kaotamine on… tohutult valus.
Aga meie ei vastuta selle vaese mehe lohutamise eest.
Ja usu mind, see ei lohuta teda.
Miski ei lohuta. Nii et mida ma peaksin ette võtma?
Räägi Frediga ja käsi need lood maha matta.
Ta ei kuula mind ja teie olete sõbrad… - See tüüp pole mu sõber.
Kui viimati vestlesime, seletas ta mulle, et oled objektiivselt parim äriline otsus.
Mina ei arva seda üldse.
Lasid talentidel end jalge alla sõtkuda, kui Bradley Jackson on talent,
ja sa käisid peale, et Fredile maksaksime,
selle asemel, et asja sõltumatult uurida.
See tõstatab igasuguseid küsimusi.
Ma ei taha neile vastuseid kuulda.
See on äri, mitte moralitee.
Nii et ära luni kaastunnet.
Kui Fredi sokutatud lood pole tõsi,
siis saab tüdruku pere teda edukalt laimus süüdistada.
Kuna sina ilmusid siia, selle asemel, et Fredile helistada,
saan ma väga hästi aru, miks Fred sind nii väga peale pressis,
ehkki ta sind kirglikult vihkas.
Võta üks raibe ja viska teist.
Sul on aeg tõdeda, et tegudel on tagajärjed,
ja minu tempel on puhas.
Nii et mis iganes tagajärjed need on, see pole tõesti minu asi.
Tervita Fredi.
Tõlkinud Janno Buschmann